വിജയ് സേതുപതിയെ ചവിട്ടിയാല് പാരിതോഷികംക്ഷമ ചോദിക്കുന്നതുവരെ ഓരോ ചവിട്ടിനും 1001 രൂപ ആക്രമണത്തിന് ആഹ്വാനം നല്കി ഹിന്ദു തീവ്രവാദികള് ചെന്നൈ: തമിഴ് സൂപ്പര് സ്റ്റാര് വിജയ് സേതുപതിയെ ചവിട്ടുന്നവര്ക്ക് പാരിതോഷികം പ്രഖ്യാപിച്ച് തീവ്ര ഹിന്ദുത്വ സംഘടന. സേതുപതിയെ ചവിട്ടുന്നവര്ക്ക് ഓരോ ചവിട്ടിനും 1001 രൂപ നല്കുമെന്നാണ് പ്രഖ്യാപനം. തീവ്ര ഹിന്ദുത്വ സംഘടനയായ ഹിന്ദു മക്കള് കക്ഷിയാണ് നടനെ ആക്രമിക്കാന് ആഹ്വാനം നല്കിയിരിക്കുന്നത്. സംഘടനയുടെ ഔദ്യോഗിക ട്വിറ്റര് പേജിലൂടെയാണ് ആഹ്വാനം. സ്വാതന്ത്ര്യ സമര സേനാനി ദൈവ തിരു പശുപണ് മുത്തുരാമലിംഗ തേവരെയും രാജ്യത്തേയും സേതുപതി അപമാനിച്ചെന്ന് ഹിന്ദു മക്കള് കക്ഷി ആരോപിക്കുന്നു. തേവരുടെ ജന്മദിന ആഘോഷത്തിനു ക്ഷണിച്ചിട്ടു വന്നില്ലെന്നും ഇവര് കുറ്റപ്പെടുത്തുന്നു.സേതുപതി ക്ഷമ ചോദിക്കുന്നതുവരെ ഓരോ ചവിട്ടിനും 1001 രൂപ വീതം നല്കുമെന്നാണ് വാഗ്ദാനം. ഈ ആഴ്ച ആദ്യം സേതുപതിയെയും സംഘത്തെയും ബംഗളൂരു വിമാനത്താവളത്തില് ഒരാള് ചവിട്ടാന് ശ്രമിക്കുന്നതിന്റെ വീഡിയോ വൈറലായിരുന്നു. The post വിജയ് സേതുപതിയെ ചവിട്ടിയാല് പാരിതോഷികംക്ഷമ ചോദിക്കുന്നതുവരെ ഓരോ ചവിട്ടിനും 1001 രൂപ ആക്രമണത്തിന് ആഹ്വാനം നല്കി ഹിന്ദു തീവ്രവാദികള് appeared first on RashtraDeepika.